《苏幕遮　风雨春暮》
明代·韩邦奇

昨朝风，今夜雨。雨横风狂，偏在梁园里。断送春光春几许。

寂寂红芳，漫委青苔坠。

蝶蜂忙，莺燕语。共怨东君，不替花为主。无计留春春欲去。

多少春愁，且对残红醉。

作者简介：韩邦奇（1479--1556）明代官员。字汝节，号苑洛，陕西朝邑（今陕西大荔县朝邑镇）人。正德三年进士，官吏部员外郎，以疏谕时政，谪平阳通判。稍迁浙江按察佥事，宦官强征富阳茶、鱼，他作歌哀之，遂被诬奏怨谤，逮系夺官。嘉靖初起山西参议，再乞休去。自后屡起屡罢终，以南京兵部尚书致仕。嘉靖三十四年，因关中大地震，死于非命。韩邦奇文理兼备，精通音律，著述甚富。所撰《志乐》，尤为世所称。